Lýst eftir vitnum vegna óhapps síðastliðinn laugardag Upp úr hádegi síðastliðinn laugardag var komið að konu um nírætt þar sem hún lá fyrir utan dvalarheimilið Brákarhlíð í Borgarnesi . Talið er líklegt að ekið hafi verið utan í göngugrind konunnar og hún þá fallið í götuna og slasast . Var konan flutt á sjúkrahús til skoðunar . Þeir sem kynnu að geta veitt upplýsingar um þetta mál eru beðnir um að hafa samband við lögregluna á Vesturlandi í síma 444-0300 .